RESOLUCIÓN do 7 de setembro de 2000, da Dirección Xeral de Saúde Pública, pola que se actualiza o calendario de vacinación infantil do programa galego de vacinación.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/09/2000

De conformidade co Decreto 48/1998, artigo 10, do 5 de febreiro, que establece a estructura orgánica da Consellería de Sanidade e Servicios Sociais e as súas competencias, é responsabilidade da Dirección Xeral de Saúde Pública a elaboración e xestión dos programas de prevención de enfermidades.
Por isto, e dado o interese que para a mellora do estado de saúde da poboación infantil ten a prevención de certas enfermidades para as que existen productos vacinais de demostrada eficacia e efectividade; da necesidade de mante-las recomendacións de vacinas e pautas de vacinación actualizadas segundo os avances dos coñecementos dos niveis de seroprevalencia dos anticorpos fronte ós axentes
obxecto da vacinación; o desenvolvemento da biotecnoloxía na producción de vacinas máis seguras e efectivas; a aparición de cambios ecolóxicos na flora bacteriana e seguindo as recomendacións ó respecto feitas polo Comité Asesor de Enfermidades Inmunoprevibles,
DISPOÑO:
Primeiro.-O programa de vacinación infantil comprenderá a prevención mediante inmunoprofilaxe activa de:
-Hepatite B.-Poliomielite.-Tétano.-Difteria.-Tose ferina.-Sarampelo.-Rubéola.-Parotidite.
-Enfermidades invasivas causadas polo Haemophilus influenzae de serotipo b.
-Enfermidades invasivas causadas pola Neisseria meningitidis serogrupo C.
Segundo.-As pautas de vacinación segundo as vacinas serán as seguintes:
Vacinas
Idade
0 meses
2 meses
4 meses
6 meses
15 meses
18 meses
3 anos
6 anos
12 anos
14 anos
Vacina Hepatite B: VHB (1)
VHB
(1ª d.)
VHB
(2ª d.)
VHB
(3ª d.)
VHB
(preado.)
Vacina da difteria, tétano e toseferina: DTP
DTP
(1ª d.)
DTP
(2ª d.)
DTP
(3ª d.)
DTPa
(4ª d.)
DTPa
(5ª d.)
Vacina do tétano e da difteria tipo adulto: Td
Td
(2)
Vacina oral da polio: OPV
OPV
(1ª d.)
OPV
(2ª d.)
OPV
(3ª d.)
OPV
(4ª d.)
OPV
(5ª d.)
Vacina do Haemophilus influenza tipo b: Hib
Hib
(1ª d.)
Hib
(2ª d.)
Hib
(3ª d.)
Hib
(4ª d.)
Vacina fronte ó meningococo C (3)
MC
(1ª d.)
MC
(2ª d.)
MC
(3ª d.)
Vacina fronte ó sarampelo, rubéola e parotidite (triple vírica): TV (3)
TV
(1ª d.)
TV
(2ª d.)
* Este calendario é orientativo e foi elaborado tendo en conta as vacinas incluídas no programa de vacinacións infantís, pero dada a ampla flexibilidade que permite a aplicación das vacinas pode ser adaptado polo seu pediatra ás particularidades de cada neno.
1. En nenos non vacinados anteriormente a pauta de vacinación ós 12 anos é de 3 doses, as dúas primeiras cun intervalo dun mes e a terceira ós seis meses da primeira (0,1,6).
2. Recoméndase aplicar unha dose de recordo cada 10 anos.
3. Neste momento introdúcese a vacina conxugada fronte ó meningococo C, que pode ser administrada a partir dos dous meses de idade.
Non obstante, dada a ampla flexibilidade que neste momento permite a aplicación e combinación das vacinas, considérase necesario recoller algunha das opcións de pautas de vacinación que demostren igualmente a súa eficacia, como orientación para o persoal sanitario que debe adopta-la decisión de elixi-lo momento axeitado de vacinación segundo as características particulares dos nenos/as, tal e como se expresa a continuación:
a) O intervalo mínimo entre a 1ª dose de VHB e a 2ª debe ser dun mes. Pode iniciarse nos neonatos ou no primeiro mes de vida. A 2ª dose pode ser aplicada igualmente ó cumpri-lo mes se foi vacinado nas primeiras 24 horas de vida ou coincidindo no 2º mes coa primovacinación da DTP, polio e Hib.
b) A dose de recordo dos 6 anos pode ser realizada coa vacina trivalente DTP, DTPa ou coa DT nos casos nos que o pediatra o estime.
c) Nos casos en que debe substituírse a vacina oral (cepa Sabin) fronte ós virus da poliomielite pola vacinación inxectable (cepa Salk) a pauta de vacinación é a mesma.
d) A 1ª dose de vacina triple vírica (fronte ó sarampelo, rubéola e parotidite) pode adiantarse ós 12 meses. No caso de que a situación epidemiolóxica aconselle a vacinación antes dos 12 meses, é necesario revacinar ós 15 meses.
e) O intervalo mínimo entre doses coa nova vacina conxugada fronte ó meningococo C debe ser dun mes. A vacina conxugada fronte ó meningococo C pode ser administrada ó mesmo tempo que o resto das vacinas do calendario.
Terceiro.-Se as circunstancias o aconsellan, disporase a incorporación de novas vacinas ou a substitución das existentes por combinacións ou novas preparacións de vacinas que colaboren na mellora permanente do estado de saúde dos nenos/as de Galicia.
Cuarto.-Esta presente resolución entrará en vigor a partir do 2 de novembro de 2000.
Santiago de Compostela, 7 de setembro de 2000.
Pilar Farjas Abadía
Directora xeral de Saúde Pública